**EMLÉKEZTETŐ**

**Az Egyetemi Doktorandusz Képviselet 2014. november 7-én tartott üléséről**

**Jelen voltak:** Hajas Lívia, Lendvai László, Török Anita

**Kimentését kérte:** Csordás Hédi Virág,Debreceni Csaba, Kovács András, Oroszlány Miklós, Soltész Dániel

**Tanácskozási jogú tag:** Tamási Alexandra

**Beszámolók, előterjesztések:**

1. **Hajas Lívia** elmondta, hogy a Rektort és a Dékánokat tájékoztatta az októberi Tisztújító Szavazás eredményéről. A Gazdaság- és Társadalomtudományi Karon, valamint az Építészmérnöki Karon az üresen maradt doktorandusz képviselőhelyek betöltésére új Szavazást hirdetett a Szavazási Bizottság, melyről a Rektort is tájékoztatták. Az ÉPK és a GTK doktoranduszai számára október 28-án Neptun rendszeren keresztül küldték ki a tájékoztató levelet. A jelölést november 11. délig lehet beküldeni. A Doktorandusz Fórum november 11-én 17:00-kor lesz megtartva. A Szavazás mozgó urnával lesz lebonyolítva november 12. és 17. között. Az ÉPK és GTK Kari Tanács szavazati jogú tagja **Hajas Lívia** lesz az új Szavazás lezárásáig és eredményének kihirdetéséig. Hajas Lívia megkérdezte az EDK Képviselőket, sikerült-e egyeztetni az adott karon működő doktori iskolák vezetőivel, hogy tanácskozási joggal részt vehessenek a HBDT és DIT üléseken.
2. **Hajas Lívia** tájékoztatta az EDK Képviselőket, hogy október 20-án találkozott Dr. Benedek Andrással és Dr. Halász Edittel az új PhD kurzussorozat ügyében. A Képviselet segítségét kérték a doktoranduszok igényeinek felmérésében, az egyes témakörökben csak azon kurzusokat hirdetik meg, melyek iránt érdeklődést mutatnak a doktoranduszok. Hajas Lívia összeállította a kérdőívet és elküldte Dr. Halász Editnek véleményezésre.
3. **Hajas Lívia** beszámolt a Szenátus Oktatási Bizottságának október 21-i ülésén elhangzottakról.
4. **Hajas Lívia** tájékoztatta a Képviselet tagjait, hogy a Konferencia részvétel támogatás pályázaton elnyert összegek kifizetéséhez szükséges számlák leadásának határideje lejárt. Az EHK a novemberi kifizetési időpontban utalja a pályázóknak a támogatást. Hajas Lívia javasolta, hogy a következő évben kétszer, januárban és szeptemberben is írják ki a pályázatot. Az előző félévben rengeteg pályázat érkezett, a Képviselet túllépte a rendelkezésére álló keretet. Hajas Lívia javasolta, hogy legkésőbb december végéig a Képviselet dolgozza ki a pontozási rendszert és tegye nyilvánossá.
5. **Hajas Lívia** beszámolt a Szenátus október 27-i üléséről valamint az ÉPK Kari Tanács október 29-i üléséről.
6. **Hajas Lívia** beszámolt az EHBDT október 30-i ülésén elhangzottakról.
7. **Hajas Lívia** tájékoztatta az EDK Képviselőket, hogy az EHK új honlapot készít. Felajánlották, hogy ha a Képviselet összeállítja a weboldal tervezetét, az EDK számára is készítenek egy hasonló design-nal rendelkező honlapot. A weboldaltervezetet december elejéig kell összeállítani. Az EDK logóval kapcsolatban **Hajas Lívia** fel fogja venni a kapcsolatot **Oroszlány Miklós**sal.
8. **Hajas Lívia** beszámolt a GTK Kari Tanács november 5-i üléséről.
9. A Doktoranduszok Országos Szövetségének következő küldöttgyűlésére november 22-én kerül sor az ún. Mérföldkő rendezvénnyel egybekötve. A rendezvényen és a küldöttgyűlésen **Hajas Lívia** és **Tamási Alexandra** vesz részt.

 **Hajas Lívia** **Lendvai László**

 Elnök Ellenjegyző

 Emlékeztetővezető

Budapest, 2014. november 11.